Die Pos | Crime | Ondersoek ná voetganger sterf
Ondersoek ná voetganger sterf
10 November 2017 l Andries van der Heyde l Views: 686 l 12 days ago
Lt.kol. Abel Phetla, speurtakhoof van die Bela-Bela-polisie.
Lt.kol. Abel Phetla, speurtakhoof van die Bela-Bela-polisie, word deur die onafhanklike polisieondersoekdirektoraat (Opod) ondersoek nadat hy glo ongeveer twee weke gelede ’n voetganger in die Siya-buswa-omgewing tussen Mpumalanga en Limpopo doodgery het.
Die Pos het navrae aan die polisie se pro-vinsiale woordvoerder oor die voorval ge-rig, maar alle navrae is intussen na Opod verwys.
Phetla was na verneem word aan diens toe die voorval plaasgevind het.
Moses Dlamini, Opod-woordvoerder, het by navraag gesê hulle het eers op Dinsdag, 31 Oktober, van die voorval bewus geraak — ’n ruk nadat die voorval plaasgevind het.
Hy het gesê die voorval waarby ’n polisiebeampte (Phetla) betrokke was, is nie dadelik by Opod aangemeld nie. Klagte sal ook teen die betrokke polisie-beamptes gemaak word wat versuim het om die saak betyds aan te meld, het Dlamini gesê.
Opod se Mpumalanga-tak is besig met die ondersoek, het hy voorts gesê.
Phetla is steeds speurtakhoof op Bela-Bela terwyl die ondersoek voltooi word.